b'\n_START_ARTICLE_\nCalvin Pickard\n_START_SECTION_\nUra pelaajana\n_START_PARAGRAPH_\nPickard aloitti junioriuransa WHL-joukkue Seattle Thunderbirdsiss\xc3\xa4 kaudella 2008-2009. Toisella kaudellaan h\xc3\xa4n voitti 62 pelaamastaan ottelusta vain 16 torjuntaprosentilla 91,4 ja tuli valituksi vuoden 2010 WHL:n l\xc3\xa4nnen ensimm\xc3\xa4iseen t\xc3\xa4hdist\xc3\xb6kent\xc3\xa4lliseen. Ennen varaustilaisuutta h\xc3\xa4net rankattiin Pohjois-Amerikan parhaaksi maalivahdiksi. Yhteens\xc3\xa4 h\xc3\xa4net varattiin vuoden 2010 varaustilaisuuden kolmantena maalivahtina toisella kierroksella numerolla 49 Colorado Avalancheen. Kaudella 2010-2011 Pickard kutsuttiin Kanadan juniorimaajoukkueen leirille, josta h\xc3\xa4nt\xc3\xa4 ei kuitenkaan valittu lopulliseen kokoonpanoon vuoden 2011 nuorten maailmanmestaruuskilpailuihin._NEWLINE_Pickardin ja Colorado Avalanchen solmima kolmivuotinen tulokassopimus julkaistiin 25. maaliskuuta 2011. H\xc3\xa4n pelasi loppukauden Avalanchen AHL-farmiseura Lake Erie Monstersissa. AHL-kauden p\xc3\xa4\xc3\xa4tytty\xc3\xa4 Pickard l\xc3\xa4hetettiin takaisin Thunderbirdsiin p\xc3\xa4\xc3\xa4tt\xc3\xa4m\xc3\xa4\xc3\xa4n junioriuransa. Kaudella 2012-2013 Pickard pelasi ensimm\xc3\xa4isen kokonaisen kautensa ammattilaistasolla. H\xc3\xa4n pelasi 47 ottelua, joista voitti 20._NEWLINE_Kauden 2014-2015 Pickard aloitti Monstersissa, mutta h\xc3\xa4net kutsuttiin Coloradoon 16. lokakuuta 2014 Semyon Varlamovin loukkaannuttua. H\xc3\xa4n teki samana p\xc3\xa4iv\xc3\xa4n\xc3\xa4 NHL-debyyttins\xc3\xa4 Ottawa Senatorsia vastaan, kun h\xc3\xa4net vaihdettiin loukkaantuneen Reto Berran tilalle. Pickard p\xc3\xa4\xc3\xa4sti 27 laukauksesta nelj\xc3\xa4 maalia 5-3 -tappioon p\xc3\xa4\xc3\xa4ttyneess\xc3\xa4 ottelussa. Pickard l\xc3\xa4hetettiin takaisin Monstersiin 25. lokakuuta, mutta h\xc3\xa4net nostettiin 18. marraskuuta takaisin NHL:n puolelle Semyon Varlamovin k\xc3\xa4rsitty\xc3\xa4 nivusvammasta. Picard sai ensimm\xc3\xa4isen voittonsa NHL:ss\xc3\xa4 22. marraskuuta tultuaan maaliin huonosti aloittaneen Reto Berran tilalle. Pickard torjui kaikki 17 laukausta 4-3 -jatkoaikavoitossa. Berran huonon pelaamisen vuoksi Pickard otti itselleen aloittavan maalivahdin paikan Varlamovin paluuseen asti, jonka j\xc3\xa4lkeen Pickard toimi joukkueen kakkosmaalivahtina. 28. joulukuuta Pickard l\xc3\xa4hetettiin takaisin AHL:\xc3\xa4\xc3\xa4n, jossa h\xc3\xa4n pelasi aloittavana maalivahtina.\n_START_SECTION_\nMaajoukkueura\n_START_PARAGRAPH_\nPickard on edustanut Kanadaa j\xc3\xa4\xc3\xa4kiekon MM-kilpailuissa vuonna 2016 ja vuonna 2017.\n_START_SECTION_\nPerhe\n_START_PARAGRAPH_\nPickardin isoveli Chet pelaa my\xc3\xb6s ammattilaismaalivahtina. H\xc3\xa4net on varattu Nashville Predatorsiin ja h\xc3\xa4n pelaa nykyisin tanskalaisessa Metal Ligaen -joukkue Odense Bulldogsissa.'